stanford-oval/wikipedia huggingface dataset:
Samuel Holmén

Samuel Holmén
Samuel Holmén (s. 28. kesäkuuta 1984 Annelund, Ruotsi) on ruotsalainen jalkapalloilija, pelipaikaltaan keskikenttäpelaaja.
Hän edustaa Turkin Superliigassa pelaavaa Fenerbahçea.
Selaön

Selaön
Mälsåkerin linna ympäristöineen
| --- | --- |
Sijainti:  Strängnäs Södermanlandin läänissä, Södermanland Ruotsi
Vesialue:  Mälaren: Prästfjärden 
Korkein kohta:  50 m mpy. 
Pinta-ala:  94,72 km²
| --- | --- |
Asukasluku:  1 809 (vaalit 2018) 
Asutuskeskukset:  Stallarholmen, Husby, Tuna
muokkaa - muokkaa wikitekstiä - muokkaa Wikidataa
Selaön on Mälarenin saari Ruotsissa Strängnäsin kunnassa, joka sijaitsee Södermanlandin läänissä. Saari on Ruotsin ja samalla Mälarenin suurin sisävesisaari .
Maantietoa

Selaön pituus on 16,3 kilometriä ja leveys on 9,5 kilometriä. Sen pinta-ala on 9 472 hehtaaria eli 94,7 neliökilometriä. Se sijaitsee Mälarenin keskiosan saaristossa Prästfjärdenin länsipuolella. Saaren pohjoispuolelta virtaa pääosa Mälarenin vesistä Arnöfjärdenin ja sitten Grönsöfjärdenin kautta Prästfjärdeniin. Selaönin länsipuolella sijaitsee suuri saari Tosterön. Saarien väliin jää salmi, jonka pohjoisosa on nimeltään Morraröfjärden, keskiosa Tynnelsöfjärden ja eteläosa Segeröfjärden. Salmen eteläosaan Segeröfjärdeniin yhtyy Tosterönin eteläpuolella luoteesta virtaava salmi Strängnäsfjärden ja sen vedet jatkavat tästä itään päin Selaönin eteläpuolelta kahdeksan kilometriä pitkää salmea myöten Prästfjärdeniin. Salmi on eri kohdissa vaihdellen 50–800 metriä leveä. Salmen osuuksien nimiä ovat lännestä päin lueteltuina Vaxängsfjärden, Stallarholmsfjärden, Flarn ja Kolsundet. Kolsundet on kapeimmillaan 50 metriä leveä ja Stallarholmsfjärden on Stallarholmenin kohdalla noin 100 metriä leveä. Kun eteläpuolinen salmi on mannerta päin, ovat muut salmet eri kokoisia saaria päin. Länsipuolella sijaitsevan Tosterönin pohjoisosaa kutsutaan Aspöniksi. Sen koillispuolella sijaitsee Oknön, Oknönin itäpuolella Arnö ja Grönsön, itäpuolella sijaitsee pieni Ringsö. Saaren erityinen lahti on pohjoisesta tuleva ja saaren puoliväliin ulottuva Hornbyviken, joka on 5,5 kilometriä pitkä ja 1,1–1,8 kilometriä leveä. Lahdella on muutamia luotoja. Saaren luoteispäässä on toinen lahti, jolla ei ole karttanimeä. Siinä sijaitsevat Lönnbergaholm, Hästholmen ja Algöholm. Länsipuolisessa salmen saarista voidaan mainita Bispgrund, Tynnelsö ö, Stora Rullingen ja Segerön.
Saari on melko tasainen, mutta korkeimmalle kohoavat pinnanmuodot ovat harjuja tai moreenimäkiä. Korkein mäki on 50 metriä korkea mpy. Stallarholmenista alkaa luoteeseen päin johtava harjujakso, joka päättyy Selaönillä Vittingeholmin niemialueella. Harjujakso kulkee välillä savimaan alla, mutta yksittäisiä harjuja nousee kukkuloiksi tasaisin välein.
Saaresta on silmämääräisesti puolet viljelyssä ja puolet metsämaata. Kaikki saaren päätiet johtavat etelään Stallarholmenille. Saaren itärannan lossilaiturista kulkee yksityinen lossi Tynnelsön saarelle. Taajaman eri rannat on yhdistetty toisiinsa 170-metrisellä sillalla. Tie jatkuu tämän jälkeen etelään Mariefrediin ja länteen Strängnäsiin. Saarella elää vakituisesti noin 1 800 asukasta, sillä vaalialueella, joka sisältää joitakin ympäröiviä vähäväkisiä saaria, oli vuonna 2018 oli 1 809 asukasta .
Saarella sijaitsee monia merkittäviä kohteita. Sellaisia ovat Överselön kirkko, Mälsåkerin linna ja Åsan kalmisto nuoremmalta rautakaudelta . Saarella on nähtävillä alkuperäisillä paikoillaan 25 (tai 26 ) riimukiveä .
Historiaa

Rautakaudella ja vielä viikinkiajalla oli Mälaren vielä saaristoinen merenlahti, jonka vedenpinta oli maankohoamisen takia korkeammalla kuin se on nykyään. Jo tuolloin oli saarella runsaasti asukkaita, mistä kertoo lukuisat kalmistoalueet, hautarainiot ja muut muinaislöydöt, kuten esimerkiksi riimukivet ja Åsan laivalatomus .
Saaren asutus oli uudella ajalla keskittynyt saarella länsipuolella luode-kaakko-suuntaisen harjujakson (Åsen) kummallekin puolelle ja itäosaan saarta. Saaren luoteispäässä sijaitsee edelleen Överselön kirkko ja saaren kaakkoispuolella Ytterselön kirkko. Kirkot ovat olleet kahden eri seurakunnan rakentamia (Ytterselön pitäjä, Överselön pitäjä). Vasta myöhemmin alkoi Stallarholmenin taajama muodostua salmen kummallekin puolelle. Salmen ylittävä silta on rakennettu 1900-luvun puolivälissä.
Mälsåkerin linna
Överselön kirkko
Överselön kirkko
Sandåsan kalmisto
Arkeologinen kohde (Ytterselö 93:1) Fornminnessök. Tukholma:  Riksantikvarieämbetet. (ruotsiksi)
Aiheesta muualla

Malmgården, matkustajakoti
Kuvia tai muita tiedostoja aiheesta Selaön Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Selaön
Käännös suomeksi
Samuel Jackson Randall

Samuel J. Randall
Samuel Jackson Randall (10. lokakuuta 1828 Philadelphia, Pennsylvania – 13. huhtikuuta 1890 Washington, D.C.) oli yhdysvaltalainen demokraattinen poliitikko. Hän toimi edustajainhuoneen puhemiehenä 1876–1881.
Randall toimi Pennsylvanian osavaltiosenaattorina ja sen jälkeen osallistui Yhdysvaltain sisällissotaan. Hän istui Yhdysvaltain edustajainhuoneessa vuodesta 1863 kuolemaansa asti ja edustajainhuoneen puhemiehenä 1876–1881. Häntä pidettiin mahdollisena demokraattien presidenttiehdokkaana vuosien 1880 ja 1884 vaaleissa.
Sofia Chanfreau

| Sofia Chanfreau |
| --- | --- |
 Sofia Chanfreau Göteborgin kirjamessuilla 2022
Henkilötiedot
Syntynyt: 1986 (ikä 37–38) Helsinki
Ammatti:  musiikkituottaja, ääniteknikko, kirjailija
Muut tiedot
Merkittävät teokset: Kirahvin sydän on tavattoman suuri (2022)
Sofia Chanfreau (s. 1986 Helsinki) on musiikkituottaja, ääniteknikko ja kirjailija. Chanfreau on syntynyt Helsingissä ja kasvanut Ahvenanmaalla.
Sofia Chanfreaun esikoisteos Kirahvin sydän on tavattoman suuri (Giraffens hjärta är ovanligt stort) julkaistiin vuonna 2022 sekä ruotsiksi että suomeksi. Teoksen on kuvittanut Sofian sisko Amanda Chanfreau ja suomeksi kääntänyt Outi Menna. Teos voitti Lasten- ja nuortenkirjallisuuden Finlandian 2022 ja oli ehdolla Runeberg Junior -palkinnon saajaksi 2023. Kirja oli myös ehdolla Pohjoismaiden neuvoston lasten- ja nuortenkirjallisuuspalkinnon saajaksi 2023.
Sammakkojärvi (Kangasala)

| Sammakkojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°26′34″N, 24°30′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Vähään Saarijärveen 
Järvinumero:  35.716.1.012
Mittaustietoja
Pinnankorkeus:  138,4 m  
Rantaviiva:  0,654 km  
Pinta-ala:  2,151 ha  
Saaria:  ei saaria 
 fiSammakkojärvi 
Sammakkojärvi  on Pirkanmaalla Kangasalla  sijaitseva järvi.
Maantietoa

Järven pinta-ala on 2,2 hehtaaria ja se on 200 metriä pitkä ja 200 metriä leveä. Se on muodostunut moreenimäkien väliseen painanteeseen. Järvellä ei ole kartan mukaan saaria. Sen rantaviivan pituus on 650 metriä ja sen rannat ovat suota tai metsämaata. Kalliopaljastumien päälle on rakennettu kaksi vapaa-ajan asuntoa. Niille tulee tie Välimaan kylästä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 138,4 metriä mpy. Järveen ei ole johdettu ojia, mutta sen laskuoja laskee Vähään Saarijärveen. Reitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Ryan Russell

| Ryan Russell |
| --- | --- |

Henkilötiedot
Syntynyt: 2. toukokuuta 1987 (ikä 37) Caroline, AB, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  75 kg
Pelaajaura
Pääsarjaura:  2012–2016
Seurat:  Cincinnati Cyclones (ECHL) Hamilton Bulldogs (AHL) Springfield Falcons (AHL) Columbus Blue Jackets (NHL) Leksands IF (SHL) Cardiff Devils (EIHL)
NHL-varaus:  211. varaus, 2005 New York Rangers
Ryan Russell (s. 2. toukokuuta 1987 Caroline, Alberta, Kanada) on kanadalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Russell pelasi kaudella 2011–2012 Columbus Blue Jacketsin NHL-joukkueessa 41 runkosarjaottelua tehden kaksi maalia ja keräten yhden kahden minuutin jäähyn. Suurimman osan urastaan hän pelasi kuitenkin AHL:ssä. Russell pelasi uransa kolme viimeistä kautta Euroopassa, Ruotsin ja Ison-Britannian pääsarjoissa.
Pelityyli

Eliteprospects.com -sivuston Matias Strozykin mukaan suhteellisen pienikokoisen Russellin vahvuuksiin kuului työmoraali, luistelu, pelinäkemys, hyökkäyspään pelaaminen ja asenne. Hänen pieni kokonsa ja varsin rajalliset kiekolliset taidot olivat kuitenkin vaikeuttaneet Russellin murtautumista NHL:ään.
Muuta

Russellin identtinen kaksoisveli Kris pelaa puolustajana NHL-joukkue Dallas Starsissa.
Samuel Inkoom

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Samuel Eboue Inkoom
Syntymäaika: 1. kesäkuuta 1989 (ikä 35)
Syntymäpaikka: Sekondi-Takoradi, Ghana
Pelipaikka: oikea laitapuolustaja
Pituus: 179 cm
Seura
Seura: Boavista
Pelinumero: –
Seurat
| Vuodet | Seura | O | (M) |
| 2006–2007 | Sekondi Hasaacas | – | (–) |
| 2007–2009 | Asante Kotoko | 26 | (7) |
| 2009–2011 | Basel | 43 | (1) |
| 2011–2014 | FK Dnipro Dnipropetrovsk | 27 | (0) |
| 2013 | → Bastia (laina) | 4 | (0) |
| 2014 | → Platanias (laina) | 15 | (0) |
| 2014–2015 | D.C. United | 2 | (0) |
| 2015– | Boavista | 0 | (0) |
| Yhteensä | Yhteensä | 117 | (8) |
Maajoukkue
|  | Ghana U20 | 2 | (0) |
| 2008– | Ghana | 44 | (1) |
 Seurajoukkueuran tilastot kattavat vain kansalliset sarjat, päivitetty 8. elokuuta 2015.  Maajoukkueuran tilastot päivitetty 8. elokuuta 2015.
| Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Maa:   Ghana> Miesten jalkapallo. |
| --- | --- | --- | --- |
|  Hopeaa | Angola 2010 | Jalkapallo |  |
Samuel Eboue Inkoom (s. 1. kesäkuuta 1989 Sekondi-Takoradi) on ghanalainen jalkapalloilija. Hän edustaa Portugalin Primeira Ligassa pelaavaa Boavistaa. Inkoom on pelipaikaltaan oikea laitapuolustaja.
26. huhtikuuta 2009 Inkoom siirtyi ghanalaisesta Asante Kotokosta 700 000 dollarin siirtokorvauksella sveitsiläiseen Baseliin. Hän teki joukkueen kanssa kolmivuotisen sopimuksen. Ensiesiintymisensä joukkueessa hän teki 12. heinäkuuta 2009 ottelussa St. Gallenia vastaan.
Tammikuussa 2011 Inkoom siirtyi ukrainalaiseen Dnipro Dnipropetrovskiin. Kevään 2013 hän pelasi lainassa ranskalaisessa Bastiassa ja kevään 2014 kreikkalaisessa Plataniasissa. Elokuussa 2014 Inkoom siirtyi Major League Soccer -sarjan D.C. Unitediin. Heinäkuussa 2015 hän siirtyi portugalilaiseen Boavistaan.
Inkoom teki ensiesiintymisensä Ghanan maajoukkueessa 20. marraskuuta 2008 ottelussa Tunisiaa vastaan.
Sierra Leonen aluejako
Aiheesta muualla

Tristan Reed & James A. Robinson, 15.7.2013: The Chiefdoms of Sierra Leone (pdf) (englanniksi) (harvard.edu)
Daron Acemoglu, Tristan Reed & James A. Robinson, 26.9.2013: Chiefs: Economic Development and Elite Control of Civil Society in Sierra Leone (pdf) (Arkistoitu – Internet Archive) (englanniksi) (nber.org)
Final results - 2004 Population and housing census (pdf) (Arkistoitu – Internet Archive) (englanniksi) (statistics.sl)
Sammakkolammi (Hämeenlinna, Ahoinen)

| Sammakkolammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°50′29″N, 24°20′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  ei laskuojaa 
Järvinumero:  35.886.1.003
Mittaustietoja
Pinnankorkeus:  110,8 m  
Rantaviiva:  0,541 km  
Pinta-ala:  2,021 ha  
 fiSammakkolammi 
Sammakkolammi  on Kanta-Hämeessä Hämeenlinnassa Ahoisten kylän lähellä sijaitseva lampi.
Maantietoa

Lammen pinta-ala on 2,0 hehtaaria ja se on 200 metriä pitkä ja 150 metriä leveä. Lampi sijaitsee Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa. Harju jää lammesta puoli kilometriä länteen, mutta sen länsirantaan ulottuu eteläisempi kahdesta sandurista tai deltasta. Lammen koillisranta on jäänyt lyhyen harjun lounaisluolelle alavaan kohtaan . Sen rantaviivan pituus on 550 metriä ja se on metsittynyttä suomaata. Yhdystie 2871 kulkee sen länsirantoja viistäen ja sen itärannalla n kaksi mökkiä.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 110,8 metriä mpy. Lammelle ei tule ojia ja sillä ei ole lasku-uomaakaan, eli se on umpilampi.
Historiaa

Vuoden 1855−1856 Kalmbergin kartastossa on järven nimeksi kirjoitettu ”Keskimmäisten järvi”.
Sihanoukville

| Sihanoukville (ក្រុងព្រះសីហនុ Krong Preah Sihanouk) |
| --- | --- |
 Independence Beach
 Sihanoukville
 Koordinaatit: 10°38′N, 103°30′E 
Valtio:   Kambodža
Väkiluku (2008)  ():  199 902
Infobox OKNimi-testi OK: 
Sihanoukville (Kampong Som tai Kampong Saom) on satamakaupunki Kambodžassa, Siaminlahden rannalla. Kuningas Norodom Sihanoukin mukaan nimetty kaupunki on Kambodžan ainoa syväsatama. Kaupungin laajat hiekkarannat ovat tehneet siitä suositun matkailukohteen. Vuoden 2008 tilaston mukaan kaupungissa on 199 902 asukasta.
Kaupungin Sihanoukvillen kansainvälinen lentokenttä avattiin 2004. Lentokenttä sijaitsee 18 kilometrin päässä Sihanoukvillen keskustasta.
Kaupungilla on värikäs historia entisenä ja uutena matkailukohteena.
Sihanoukvillen lähtettyvillä sijaitsee 1993 perustettu luonnonsuojelualue Bokor Park. Bokorvuoristossa noin tuhannen metrin korkeudella on tuhottu ranskalaisten huvila-alue (Hill Station) 1920-luvulta. Raunioituneesta alueesta on muodostunut matkailijoiden vaelluskohde, jonne on valmistumassa uusi hotelli 2007.
Aiheesta muualla

Kuvia tai muita tiedostoja aiheesta Sihanoukville Wikimedia Commonsissa
Kambodžan maakunnat
| --- | --- |
Maakunnat:   Bântéay Méancheăy   Băt Dâmbâng   Kâmpóng Cham  Kâmpóng Chhnăng   Kâmpóng Spœ   Kâmpóng Thum   Kâmpôt  Kândal   Kaôh Kông   Krâchéh  Môndôl Kiri  Ŏtâr Méancheăy  Preăh Vihéar  Poŭthĭsăt   Prey Vêng  Rôtanak Kiri   Siĕm Réab  Stŏeng Trêng  Svay Riĕng   Takêv 
Maakuntatasoiset kunnat:   Kêb  Pailĭn  Phnom Penh  Sihanoukville
Samantha Cameron

| Samantha Cameron |
| --- | --- |

Yhdistyneen kuningaskunnan pääministerin puoliso
 11.5.2010–13.7.2016  
Monarkki:  Elisabet II
Pääministeri:  David Cameron
Edeltäjä:  Sarah Brown
Henkilötiedot
Syntynyt: 18. huhtikuuta 1971 (ikä 53)  Paddington, Lontoo
Tiedot
Puolue:  Konservatiivipuolue
Uskonto:  anglikaani
Samantha Gwendoline Cameron (o.s. Sheffield; s. 18. huhtikuuta 1971 Paddington, Yhdistynyt kuningaskunta)  on brittiläinen liikenainen ja Ison-Britannian ja Pohjois-Irlannin Yhdistyneen kuningaskunnan entisen pääministerin David Cameronin vaimo.
Samantha Cameron on Sir Reginald Sheffieldin ja Annabel Lucy Veronica Jonesin tytär. Samantha Cameron on sukua kuningas Kaarle II:lle.  Samanthalla ja David Cameronilla on neljä lasta: Ivan (syntynyt 2002), Nancy (syntynyt 2004), Arthur (syntynyt 2006) ja Florence (syntynyt 2010). Ivan syntyi vaikeasti sairaana ja kuoli kuusivuotiaana vuonna 2009.
Samantha Cameron luopui kokopäivätyöstä, jotta voisi keskittyä paremmin puolisonsa tukemiseen ja tämän rinnalla näyttäytymiseen julkisissa tilanteissa, kun David Cameronista tuli Britannian pääministeri.
Sofia Bleckur

| Sofia Bleckur |
| --- | --- |

Henkilötiedot
Syntynyt: 3. heinäkuuta 1984 (ikä 40) Rättvik, Ruotsi
Uran tiedot
Seura:  IFK Mora SK
Laji:  maastohiihto ja kilpapyöräily 
Maailmancup
Kaudet:  2004–2015
Voitot:  0
Palkintokorokkeella:  0
 Tietolaatikko päivitetty 7. elokuuta 2015 
| Mitalit> Maa:   Ruotsi.Naisten maastohiihto.MM-kilpailut  | Mitalit> Maa:   Ruotsi.Naisten maastohiihto.MM-kilpailut  | Mitalit> Maa:   Ruotsi.Naisten maastohiihto.MM-kilpailut  | Maa:   Ruotsi> Naisten maastohiihto. |
| --- | --- | --- | --- |
|  Hopeaa | Falun 2015 | 4×5 km viesti |  |
Sofia Bleckur (s. 3. heinäkuuta 1984 Rättvik) on ruotsalainen kilpauransa päättänyt maastohiihtäjä joka edusti IFK Mora SK:ta.
Bleckur sai alle 23-vuotiaiden MM-kilpailuissa hopeaa 10 kilometrin vapaan hiihtotavan kilpailussa 2007. Hän sijoittui Val di Fiemmen MM-kilpailuissa 2013 30 kilometrin perinteisen hiihtotavan yhteislähtökilpailussa 18:nneksi. Falunin MM-kilpailuissa 2015 hän hiihti avausosuuden hopeaa saaneessa Ruotsin viestijoukkueessa ja oli viides sekä 15 kilometrin yhdistelmäkilpailussa että 30 kilometrin perinteisen hiihtotavan kilpailussa.
Bleckurin paras saavutus maailmancupissa oli viides sija, jonka hän saavutti Davosissa 13. joulukuuta 2014 perinteisen hiihtotavan 10 kilometrin kilpailussa.
Bleckur ilmoitti lopettavansa maajoukkueuransa motivaatiopuutteen vuoksi elokuussa 2015 ja siirtyvänsä työskentelemään sairaanhoitajana.
Sikkiminkuusi

| Sikkiminkuusi |
| --- | --- |
 Sikkiminkuusi Bhutanissa
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Alaheimo::  Piceoideae
Suku::  Kuuset Picea
Laji::  spinulosa
Kaksiosainen nimi
 Picea spinulosa  (Griff.) A.Henry, 1906 
Synonyymit
 Abies spinulosa 
Katso myös
   Sikkiminkuusi Wikispeciesissä   Sikkiminkuusi Commonsissa 
Infobox OKVirheellinen NIMI-arvoIUCN-testi OK: 
Sikkiminkuusi (Picea spinulosa) on mäntykasvien (Pinaceae) heimoon, kuusten (Picea) sukuun kuuluva kasvilaji. Se on korkeimmillaan noin 60 metriä korkeaksi kasvava havupuu. Oksat ovat aluksi ruskeankeltaisia, mutta muuttuvat toisena vuotenaan harmaiksi. Lehtinä olevat neulaset ovat 15–35 mm pitkiä ja halkaisijaltaan 1,1–1,8 mm. Neulasten poikkileikkaus on leveän vinoneliömäinen. Emikävyt ovat aluksi vihreitä ja käpysuomujen laidoilta purppuraisia, mutta kävyt muuttuvat kypsyessään ruskeiksi. Kävyt ovat 9–11 cm pitkiä ja halkaisijaltaan 3–4,5 cm. Siemenet ovat tummanruskeita, 5 mm pitkiä ja niissä on 11–15 mm pitkä lenninsiipi.
Sikkiminkuusi kasvaa luonnossa 2400–3600 metrin korkeudella merenpinnasta. Lajia tavataan luonnossa Intian Sikkimissä, Bhutanissa, Nepalissa sekä Tiibetin kaakkoisosissa.
Aiheesta muualla

American Conifer Society: Picea spinulosa / Sikkim spruce (englanniksi)
Trees and Shrubs Online: Picea spinulosa (englanniksi)
Global Biodiversity Information Facility (GBIF): Picea spinulosa (englanniksi)
Flora of China: Picea spinulosa (englanniksi)
Sofia Corban

| Mitalit | Mitalit | Mitalit |  |
| --- | --- | --- | --- |
|  Sofia Corban. |  Sofia Corban. |  Sofia Corban. |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | perämiehellinen pariaironelonen |  |
| MM-kilpailut  | MM-kilpailut  | MM-kilpailut  |  |
|  Pronssia | Bled 1979 | perämiehellinen pariaironelonen |  |
|  Pronssia | München 1981 | perämiehellinen pariaironelonen |  |
|  Pronssia | Luzern 1982 | perämiehellinen pariaironelonen |  |
Sofia Corban-Banovici (s. 1. elokuuta 1956 Drăgănești-Vlașca, Teleorman) on romanialainen soudun olympiavoittaja ja MM-mitalisti. Hän on pituudeltaan 180 cm.
Sorohan voitti olympiakultaa perämiehellisessä pariaironelosessa Los Angelesissa 1984. Hän sijoittui samassa veneluokassa neljänneksi Moskovan olympialaisissa 1980. MM-kilpailuissa hän saavutti perämiehellisessä pariaironelosessa pronssia 1979, 1981 ja 1982 sekä sijoittui neljänneksi 1983 ja kuudenneksi 1978.
S-lauseke

S-lauseke (symbolinen lauseke) on tapa esittää dataa tekstuaalisessa muodossa. S-lausekkeita käytetään mm. Lisp-ohjelmointikielissä.
S-lauseke voi olla yksittäinen arvo, kuten numero, symboli tai cons-pari (x . y). Listat ovat cons-ketjuja (x . (y . (z . nil))). Sama voidaan kirjoittaa yksinkertaisemmin muodossa (x y z).
Lisp-ohjelmointikielille ominaista on esittää myös koodi S-lausekkeina. Tällöin käytetään prefix-esitysmuotoa, jolloin listan ensimmäinen alkio on funktio tai operaattori ja loput alkiot sen parametreja. Esimerkiksi S-lausekkeen (+ 1 2) voi tulkita funktiokutsuna, jolloin operaattorille + välitetään parametrit 1 ja 2. Saman S-lausekkeen voi tulkita myös tavallisena listana, jonka ensimmäinen alkio on symboli +, toinen alkio on numero 1 ja kolmas alkio numero 2.
Sihinärääkkiäinen

| Sihinärääkkiäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Micropygia
Laji::  schomburgkii
Kaksiosainen nimi
 Micropygia schomburgkii  (Cabanis, 1848) 
Alalajit
 M. s. chapmani  M. s. schomburgkii 
Katso myös
   Sihinärääkkiäinen Wikispeciesissä   Sihinärääkkiäinen Commonsissa 
Infobox OKNimi-testi OKIUCN-testi OK: 
Sihinärääkkiäinen (Micropygia schomburgkii) on rantakanoihin kuuluva lintulaji. Lajia tavataan Etelä-Amerikassa.
Koko ja ulkonäkö

Sihinärääkkiäinen voi kasvaa 14–15 cm pitkäksi. Sukupuolet muistuttavat toisiaan ulkonäöltään. Lajin pää, rinnan sivut ja kyljet ovat kellanruskeat. Niska, selkä ja siivet ovat harmaanruskeat ja niissä on mustareunaisia valkoisia täpliä. Sihinärääkkiäisen kurkku sekä rinnan ja vatsan keskiosat ovat vakoiset tai kellertävät.
Levinneisyys ja elintavat

Sihinärääkkiäisen alalajia M. s. schomburgkii tavataan paikallisesti Kolumbiasta Ranskan Guayanaan sekä Perusta Boliviaan. Brasiliassa ja Paraguayssa elää alalaji M. s. chapmani. Lajin elinympäristöä ovat korkeaa ruohoa ja hajanaisia pensaikkoja kasvavat alueet, jotka voivat tulvia. Sihinärääkkiäisen ravintoa ovat hyönteiset. Linnun pesimäkausi on lokakuulta maaliskuulle. Pesä on ruohoista maahan rakennettu pallo.
Sarah Laulan

Sarah Laulan (s. 1985) on ranskalainen ooppera- ja konserttilaulaja, joka on äänialaltaan mezzosopraano.
Laulan opiskeli musiikkia alun perin Toursissa, Toulousessa ja Pariisissa. Hänen opettajanaan oli Sophie Hervé vuosina 2003–2009 ja sitten vuosina 2009–2011 Brysselin kuninkaallisessa konservatoriossa Marianne Pousseur. Laulania opetti Chapelle Musicale Reine Elisabethissa José van Dam. Hän sai myös opetusta Jocelyne Dienst-Bladinilta vuosina 2012–2014. Laulan on laulanut muiden muassa Belgian kansallisen orkesterin, La Monnaien sinfoniaorkesterin ja Sinfonia Varsovian kanssa.
Laulan sai vuonna 2014 kolmannen palkinnon Kuningatar Elisabetin musiikkikilpailussa laulajien kategoriassa. Vuonna 2013 hän eteni finalistiksi Armelin oopperakilpailussa Unkarissa. Sitten hän sai toisen palkinnon ja yleisöpalkinnon ranskalaisessa Concours International de Chant de Marmandessa. Laulanilla on ollut oopperarooleja sellaisissa teoksissa kuin Lumottu lapsi (Maurice Ravel), Tiresiaan rinnat (Francis Poulenc) ja Carmen (nimirooli, Georges Bizet).
Ryan Poehling

| Ryan Poehling |
| --- | --- |

Henkilötiedot
Syntynyt: 5. toukokuuta 1999 (ikä 25) Lakeville, MN, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  84 kg
Seura
Seura:  Philadelphia Flyers
Sarja:  NHL
Pelinumero:  11
Pelaajaura
Pääsarjaura:  (–)
Aik. seurat:  Laval Rocket (AHL)   Montreal Canadiens) (NHL)   Pittsburgh Penguins (NHL)
NHL-varaus:  25. varaus, 2017 Montréal Canadiens
Ryan Poehling (s. 3. tammikuuta 1999 Lakeville, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Philadelphia Flyersin orgainsaatiossa. Hän on pelipaikaltaan keskushyökkääjä, mutta osaa pelata myös laidassa. Montréal Canadiens varasi Poehlingin ensimmäisellä kierroksella 25. pelaajana kesällä 2017.